C 105/30
EL
Επίσημη Εφημερίδα της Ευρωπαϊκής Ένωσης
4.3.2022
— Μείωση εκπομπών κύκλου ζωής (μεταποίηση και ανακύκλωση). — Μείωση έντασης εκπομπών του τομέα των μεταφορών (έξυπνες λύσεις μεταφορών, από κοινού μετακινήσεις).
Για κάθε ανάγκη μεταφοράς, πρέπει να υπάρχει διαθέσιμη μια βιώσιμη λύση μετακινήσεων (εμπορευματικές μεταφορές μεγάλων αποστάσεων με βιοκαύσιμα και συνθετικά καύσιμα/υδρογόνο, ηλεκτρικά συστήματα μετάδοσης κίνησης που τροφοδοτούταν από μπαταρίες για την παράδοση του εμπορεύματος στο τελευταίο χιλιόμετρο εντός πόλης) σε σχέση με την αρχή της τεχνολογικής ουδετερότητας. — Ενθάρρυνση της μετασκευής οχημάτων, όπου η μηχανή εσωτερικής καύσης θα αντικαθίσταται από ηλεκτρική μηχανή ή θα συμπληρώνεται (καθιστάμενη υβριδική) με ηλεκτροκινητήρα επί τροχού. — Μείωση του βάρους των νέων αυτοκινήτων που διατίθενται στην αγορά (6).
3.2. Η Επιτροπή προτίθεται να δημιουργήσει ένα παρακείμενο σύστημα εμπορίας εκπομπών για τον τομέα των οδικών μεταφορών και των οικοδομών.
Η τιμολόγηση των εκπομπών από τις οδικές μεταφορές θα ισοδυναμεί με φορολόγηση των καυσίμων (αλλά με ειδική πλειοψηφία).
Τα έσοδα θα χρησιμοποιηθούν ως αποζημίωση αυτών που βασίζονται σε όχημα με μηχανή εσωτερικής καύσης είτε για την εργασία είτε λόγω έλλειψης εναλλακτικών επιλογών μεταφοράς.
Δεδομένου ότι ο σχεδιασμός ενός τέτοιου μηχανισμού αποζημίωσης θα είναι εξαιρετικά περίπλοκος και οι υψηλότερες τιμές καυσίμων θα πλήξουν τις ομάδες χαμηλότερου εισοδήματος δυσανάλογα, η ΕΟΚΕ δεν έχει πεισθεί ότι αυτός είναι ο ενδεδειγμένος δρόμος, καθώς θα υπονομεύσει τη δημόσια στήριξη για τη δράση για το κλίμα.
Αντ’ αυτού, οι προσπάθειες για τη μείωση του κόστους του κύκλου ζωής εναλλακτικών συστημάτων κίνησης και για τη μείωση του κόστους καυσίμων χαμηλών ή καθαρά μηδενικών ανθρακούχων εκπομπών φαίνεται να είναι καλύτερος τρόπος για να καταστούν οι μεταφορές χαμηλών ανθρακούχων εκπομπών οικονομικά προσιτές για τους πολλούς. 3.3.
Θα πρέπει να δοθεί προτεραιότητα στις λεγόμενες «ερήμους φόρτισης».
Σήμερα, υπάρχουν 213 000 σταθμοί φόρτισης και το 70 % όλων των σταθμών φόρτισης στην ΕΕ είναι συγκεντρωμένο σε τρεις χώρες (Κάτω Χώρες, Γερμανία και Γαλλία).
Με στόχο το 1 εκατομμύριο δημόσιους φορτιστές έως το 2025 και τα 3 εκατομμύρια έως το 2030, το χάσμα που πρέπει να γεφυρωθεί όσον αφορά την ανάπτυξη υποδομών είναι τεράστιο (βάσει της «Στρατηγικής για βιώσιμη και έξυπνη κινητικότητα», οι επιπλέον αναγκαίες επενδύσεις στις υποδομές φόρτισης και ανεφοδιασμού με καύσιμα χαμηλής περιεκτικότητας σε άνθρακα ανέρχονται σε 130 δισεκατομμύρια ευρώ ετησίως, για την επόμενη δεκαετία).
Επομένως, η ΕΟΚΕ υποστηρίζει την πρόβλεψη υποχρεωτικών στόχων.
Ένα μέρος του μηχανισμού ανάκαμψης και ανθεκτικότητας, του εμβληματικού έργου «Επαναφόρτιση και ανεφοδιασμός», ενθαρρύνει μόνο τα κράτη μέλη να επιταχύνουν τον πολλαπλασιασμό σταθμών επαναφόρτισης και ανεφοδιασμού, ως μέρος των σχεδίων ανάκαμψης τους.
Ιδιαίτερη προσοχή θα πρέπει να αποδίδεται σε κατοικίες, την προετοιμασία δικτύων για την αυξανόμενη ενσωμάτωση ηλεκτρικών οχημάτων, τη διαλειτουργικότητα των υποδομών φόρτισης, την ανάπτυξη έξυπνων υπηρεσιών φόρτισης (π.χ.
διαμέσου εξισορρόπησης φορτίου) και στον εφοδιασμό καυσίμων ανανεώσιμων πηγών ενέργειας και χαμηλών ανθρακούχων εκπομπών.
Δεδομένου ότι τα ηλεκτρικά βαρέα οχήματα γίνονται σιγά σιγά πραγματικότητα, αξίζουν επίσης ειδική προσέγγιση. 3.4.
Για όσο δεν επιτυγχάνεται ισοτιμία ανάμεσα σε συμβατικά και ηλεκτρικά οχήματα (η οποία προβλέπεται για την περίοδο 2025-2027), θα χρειάζονται οικονομικά κίνητρα για τη στήριξη της υιοθέτησης από την αγορά των οχημάτων με χαμηλές ανθρακούχες εκπομπές.
Αυτά τα κίνητρα μπορούν να είναι οικονομικά (επιδοτήσεις, φορολογικές ελαφρύνσεις και προγράμματα απόσυρσης) ή μη οικονομικά (λωρίδες προτεραιότητας, απαλλαγές από διόδια, αποκλειστικοί χώροι στάθμευσης), συμπεριλαμβανομένου ενός συνεπούς κανονιστικού περιβάλλοντος για την προώθηση των επενδύσεων σε καύσιμα χαμηλών ανθρακούχων εκπομπών.
Θα πρέπει να δοθεί ιδιαίτερη προσοχή στην προσπάθεια να γίνουν πιο πράσινοι οι στόλοι αυτοκινήτων, καθώς αυτό θα μπορούσε να αποτελέσει σημαντικό μοχλό για την επιτάχυνση της μετάβασης, και επίσης επειδή αυτό θα συμβάλει στη δημιουργία μιας αγοράς μεταχειρισμένων για οχήματα μηδενικών και χαμηλών ανθρακούχων εκπομπών.
3.5. Η υποστήριξη της ανάπτυξης μιας κυκλικής οικονομίας στο οικοσύστημα της αυτοκινητοβιομηχανίας: ανακύκλωση, επαναχρησιμοποίηση και επανακατασκευή αυτοκινήτων και ανταλλακτικών.
Οι αρχές της κυκλικής οικονομίας θα πρέπει επίσης να εφαρμόζονται για να αυξηθεί η ποσότητα των δευτερευουσών πρώτων υλών που είναι διαθέσιμες στη βιομηχανία και να μειωθεί η εξάρτηση από εισαγωγές.
Ωστόσο, πρόσφατες μελέτες υποδεικνύουν ότι τα ανακυκλωμένα υλικά θα βρίσκονται στην κατάλληλη κλίμακα στην αγορά μόνο μετά από μία δεκαετία, όταν η διάρκεια ζωής των ηλεκτρικών οχημάτων θα έχει ολοκληρωθεί.
Επομένως, είναι αναγκαίο να είμαστε ρεαλιστές και να κατανοήσουμε ότι η πρωτογενής εξόρυξη είναι κρίσιμης σημασίας, τουλάχιστον για τη δεκαετία του 2020.
Συνεπώς, η διαφοροποίηση των αλυσίδων εφοδιασμού, καθώς επίσης η στρατηγική της πράσινης και δεοντολογικής εξόρυξης οφείλουν να εγγυούνται την ασφάλεια του εφοδιασμού.
Επιπλέον, η επερχόμενη αναθεώρηση της οδηγίας 2000/53/ΕΚ (7) για τα οχήματα στο τέλος του κύκλου ζωής τους πρέπει να λάβει υπόψη τον εξηλεκτρισμό των αυτοκινήτων και την ανάγκη να αναπτυχθούν αγορές δευτερογενών υλικών.
(6) (7)
Τα αυτοκίνητα κάτω των 1 000 kg και άνω των 1 500 kg αναλογούσαν αντιστοίχως στο 36 % και στο 7 % των αυτοκινήτων που πωλήθηκαν στη Γαλλία το έτος 1998 και στο 15 % και 16 % το 2019 (Eurostat).
Οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους (ΕΕ L 269 της 21.10.2000, σ.
34).